Det hollandske forbund har udelukket Twente fra deltagelse i europæiske turneringer i de kommende tre år efter klubben har tilbageholdt informationer.

En sag om tilbageholdte informationer i Twentes samarbejde med investeringsselskabet Doyen Sports har nu fundet sin afslutning.

Det hollandske forbund har således straffet Twente for at have vildledt forbundets licenskomité, og klubben har accepteret sin straf.

Twente skal dermed op med en bøde på små 340.000 kroner, ligesom de er udelukket fra deltagelse i de europæiske turneringer i de kommende tre år.

Joachim Andersen og Twente er som nummer 16 ud af 18 hold i Æresdivision lige under alle omstændigheder meget langt fra de europæiske pladser.